امریکا قوشمه ایالت لری بیلن سعودی عربستان نینگ تینگ باشلیق بولگن کورفز اولکه لری دن تشکیل تاپگن تروریزم نینگ مالی ایش لری نی هدف آلیش مرکزی, ایران انقلاب محافظ لری و لبنان ده گی حزب الله نینگ ترورچیلیک فعالیت لری نی قوللب- قُوَتله گن لیگی سببلی 21 اداره و بانک دن تشقری 4 کیشی نی هم ترورچی لر لستی گه کیریتدی.
سعودی عربستان نینگ العربیه تلویزیونی اوشبو اداره و کیشی لرنینگ برچه سرمایه سی نینگ تونگنه تیله دیگن لیگی و خوددی شوو تامان لر بیلن تجارت نینگ ممنوع قیلینه دیگن لیگی نی بیلدیردی.
العربیه تلویزیونی ترورچی لر لستی گه کیریتیلگن اداره لر و کیشی لرنینگ بعضی لری نینگ, ایران انقلاب محافظ لری گه باغلیق کوچ لر "بسیج", "بسیج یاردم له شیش اداره سی", "مهر بانک" و "ملت بانک" بیلن عراق ده توغیلگن انقلاب محافظ لری, بیت المقدس کوچی و حزب الله بیلن ارتباطی بولگن شبل محسن الزیدی و حزب الله بیلن تماس گه ایگه لبنان ده توغیلگن یوسف هاشم و کویت ده توغیلگن محمد عبدالهادی فرهاد دن عبارت ایکن لیگی نی معلوم قیلدی.
امریکا قوشمه ایالتلری, سعودی عربستان, بحرین, کویت, عمان, قطر و بیرلشگن عرب امیرلیک لری نینگ اعضا بولگن تروریزم نینگ مالی ایش لری نی هدف آلیش مرکزی 2017 – ییل می آییده قوریلگن ایدی.
حادثه پایتخت تاشکینت ده یوزبیرگن
